Áprily Lajos, Jékely Zoltán, Péterfy Gergely, Gerlóczy Márton - egy nagy család tagjai. Mindannyian a múlt, illetve a jelen magyar irodalmának meghatározó alakjai, mindegyikük sorsa nevezhető tipikusan magyar sorsnak, beleértve a Trianon előtti és utáni magyar és erdélyi világot, de legalább ennyire a közép-kelet-európait, amelynek szép és fájdalmas vonásait ez a hatalmas és megrendítő életű család mind mind magán hordozza.
A legfiatalabb író ivadék, Gerlóczy Márton segítségével végre kirajzolódik egy különös, mozgalmas, olykor szomorú, máskor életszerető és mámorító kép a család asszony- és férfitagjainak kapcsolatáról, életviteléről, gondolkodásáról, szokásairól. Megtudjuk, pontosan mi volt a családi kapcsolat Áprily Lajos és Gerlóczy Márton között.
A Dobszerda vendége ezen a héten Gerlóczy Márton, akinek legújabb, Altató című kötete már a kilencedik.